wickkiey/tamil-wikipedia-chunked huggingface dataset:
# கை பாக்சு

## மரபுரிமை

நவம்பர் 5, 1605இல் இலண்டன் மக்கள் மன்னர் கொலை முயற்சியிலிருந்து தப்பித்ததை சொக்கப்பனை ஏற்றியும் வாணவெடிகளை வெடித்தும் கொண்டாடத் தூண்டப்பட்டனர்.. ஒவ்வொரு நவம்பர் 5ஆம் நாளும் நன்றி தெரிவிப்பு நாளாகக் கொண்டாடப்பட வேண்டும் என்று நாடாளுமன்றத்தில் சட்டம் இயற்றப்பட்டது. இது 1859வரை செயற்பாட்டில் இருந்தது. சதித் திட்டத்தில் ஈடுபட்ட 13 பேரில் ஒருவராக இருந்தபோதும் இந்த சதித்திட்டத்தின் ஒரே அடையாளமாக கை பாக்சு தொடர்புபடுத்தப்படுகிறார்.  
பிரித்தானியாவில், நவம்பர் 5 , கை பாக்சு இரவு, கை பாக்சி நாள், சதி இரவு, சொக்கப்பனை இரவு எனப் பல்வேறு பெயர்களில் கொண்டாடப்படுகின்றது. 1650களிலிருந்து சொக்கப்பனையுடன் வாணவேடிக்கைகளும் நிகழ்கின்றன. 1673இல் முடி சூடவிருந்த இளவரசர் இங்கிலாந்தின் இரண்டாம் யேம்சு கத்தோலிக்கராக மாறியதை பொதுவில் அறியப்படுத்திய பிறகு கொடும்பாவியை கத்தோலிக்க திருத்தந்தையாக பாவித்து கொளுத்துவது மரபாயிற்று.  
யார்க் பல்கலைக்கழகத்தின் வரலாற்றுப் பேராசிரியர் ஜேம்சு சார்ப்பு, "நாடாளுமன்றத்தில் உண்மையான நோக்கங்களுடன் நுழைந்த கடைசி மனிதன்" என பாராட்டப்பட வேண்டும் எனக் குறிப்பிடுகிறார்.  
வில்லியம் ஆரிசன் ஐன்சுவர்த் 1841ஆம் ஆண்டில் பதிப்பித்த *கை பாக்சு அல்லது வெடிமருந்து தேசத்துரோகம்* என்ற வரலாற்றுக் காதல்கதையில் பாக்சை பொதுக்கருத்தியலில் ஏற்றுக்கொள்ளக்கூடிய பாத்திரமாகப் படைத்துள்ளார். பின்னாட்களில் சிறுவர் சித்திரக்கதைகளிலும் மதிப்புக்குறைந்த புதினங்களிலும் "வீரமிகு கதாநாயகனாக" சித்தரிக்கப்பட்டார். லெவிசு கால் என்ற வரலாற்றாசிரியரின் கூற்றுப்படி இருபதாம் நூற்றாண்டில் கை பாக்சு "தற்கால அரசியல் கலாசாரத்தில் ஓர் முதன்மை அடையாளமாக", அவருடைய முகம் " பின்நவீனத்துவ அரசின்மையை வெளிப்படுத்தும் கருவியாக" உள்ளது. காட்டாக கற்பனையான பாசிச இங்கிலாந்தை எதிர்க்கும் *வீ ஃபோர் வென்டேட்டா* தொடர் புதினத்தில் கை பாக்சு முகமூடியை வீ போட்டுள்ளார்.
# கை பாக்சு

## மேற்கோள்களும் உசாத்துணைகளும்

**குறிப்புகள்**  
**மேற்சான்றுகள்**  
**நூற்கோவை**  
-
-
-
-
-
-
-
-
-
-
# இராபர்ட்டு கேட்சுபி

**இராபர்ட்டு கேட்சுபி ** (*Robert Catesby*, பிறப்பு மார்ச்சு 3, 1572 முன்பில்லை, இறப்பு நவம்பர் 8, 1605) 1605ஆம் ஆண்டில் தோல்வியில் முடிந்த வெடிமருந்து சதித்திட்டத்தை தீட்டிய ஆங்கில கத்தோலிக்க குழுவின் தலைவராக இருந்தவர்.  
வார்விக்சையரில் பிறந்தகேட்சுபி அருகிலுள்ள ஆக்சுபோர்டில் கல்வி கற்றார். அவரது குடும்பம் முதன்மையான ஆங்கிலத் திருச்சபைக்கு எதிரான கத்தோலிக்கர்கள். அக்காலத்தில் பல்கலைக்கழகத்தில் படிப்பதாயிருந்தால் மன்னரே இங்கிலாந்து திருச்சபையின் முதன்மையானவர் என்று உறுதிமொழி (*Oath of Supremacy*) எடுக்க வேண்டியிருந்தது. ஆங்கிலத் திருச்சபையை எதிர்த்ததால் இந்த உறுதிமொழியை எடுக்க விரும்பாது பட்டப்படிப்பை முடிக்காமலே கல்லூரியை விட்டார். 1593இல் அவர் சீர்திருத்த திருச்சபைப் பெண்ணைத் திருமணம் செய்து கொண்டார். இவர் மூலம் இரண்டு ஆண் மகவுகளையும் பெற்றார். தனது தந்தையும் மனைவியும் இறந்த பின்னர் மீண்டும் கத்தோலிக்கத்திற்குத் திரும்பினார். 1601இல் எசெக்சு புரட்சியில் பங்கேற்றார். அதனால் சிறை பிடிக்கப்பட்டு அபராதம் விதிக்கப்பட்டார்.
# வார்ப்புரு:Infobox UNESCO World Heritage Site

| decat = yes
|bodyclass = vcard  
|titleclass = category
|title = <includeonly>|''|}}}}</includeonly>  
|aboveclass = fn org
|abovestyle = padding:0.2em;background:#ddd;
|above = <includeonly>யுனெசுக்கோ உலகப் பாரம்பரியக் களம்</includeonly>  
|imagestyle = -top: #aaa solid;padding-top:0.4em;
|image = |size=}|upright=}|alt=}}}  
|caption = } |}}}}}  
|headerstyle = background-color: #e7dcc3;
|header1 = <includeonly></includeonly>  
|labelstyle = padding-:0.3em;  
|label2 = அலுவல்முறைப்&nbsp;பெயர்
|data2 = }}
|label3 = அமைவிடம்
|data3 = }}
|label4 = பகுதி
|data4 = }}
|label5 = உள்ளடக்கம்
|data5 = }}
|label6 = கட்டளை விதி
|class6 = category
|data6 = }}
|label8 = உசாத்துணை
|data8 =
|label10 = <span>UNESCO region</span>  
|label14 = பதிவு
|data14 = | <small>(|Unknown}} }} அமர்வு)</small>}}
|label16 = விரிவுகள்
|data16 = }}
|label18 = அழியும்நிலை
|data18 = }}  
|label22 = பரப்பளவு
|class22 = category
|data22 = }}
|label24 = Buffer&nbsp;zone
|class24 = category
|data24 = }}
|label26 = Website
|class26 = category
|data26 = }}
|label27 = ஆள்கூறுகள்
|data27 = }}  
| data28 = }}
|data30 = }}
|coordinates=}}
|float=relief=}|width=}|default_width=250|=infobox
|caption=<div>.}}}}</div>}}}}
}}<noinclude></noinclude>
# எத்தியோப்பிய உள்நாட்டுப் போர்

**எத்தியோப்பிய உள்நாட்டுப்போரானது** (*Ethiopian Civil War*) 12 செப்டம்பர் 1974 அன்று அரசர் ஹைலி_செலாசிக்கு எதிராக மாக்சிச-லெனினிச பாதுகாப்பு படைகள், காவல், பிராந்திய இராணுவம் ஆகியவற்றின் ஒருங்கிணைப்புக் குழுவால் (சமதர்மவாத எத்தியோப்பாவின் இடைக்கால இராணுவ அரசாங்கம்) தொடங்கப்பட்ட இராணுவப்_புரட்சி ஆகும். கிளர்ச்சியாளர்களின் கூட்டணியான எத்தியோப்பிய மக்களின் புரட்சிகர மக்களாட்சி முன்னணி (EPRDF), 1991-ல் அரசை வீழ்த்தும் வரை இப்போர் நடந்தது.இப்போரில் குறைந்தபட்சம் 14 லட்ச மக்கள் உயிரிழந்தனர்.
# எத்தியோப்பிய உள்நாட்டுப் போர்

## 1970களில்

மார்ச் 1975 ஆம் ஆண்டு கிளர்ச்சியாளர்களால் மன்னராட்சி ஒழிக்கப்பட்டது. இளவரசர் அச்பாவ் வோச்சென் லண்டனில் நாடு கடந்து வாழ்ந்து வந்தார். ஏனைய பல அரச குடும்பத்தினரும் இலண்டனில் வசித்து வந்தனர். புரட்சியின் போது எத்தியோப்பாவில் இருந்த ஏனைய அரச குடும்பத்தினர் சிறைப்படுத்தப்பட்டனர். சிறையிலடைக்கப்பட்டவர்களில், இளவரசர் வோச்செனின் தந்தை ஹைலி செலாசி, அவரின் முதல் திருமணத்தின் வழி வந்த மகள் இளவரசி சிகயேகு, அவரின் சகோதரி இளவரசி டேனக்னேவொர்க் மற்றும் பல உறவினர்களும் அடங்குவர். 1975 ல் இளவரசரின் தந்தை ஹைலி செலாசியும், 1977ல் அவரின் மகள் இளவரசி சிகயேகுவும் சிறையில் மரணமடைந்தனர்.1988 வரை அரச குடும்பத்தைச் சேர்ந்த பெண்களும் 1989 வரை ஆண்களும்சிறையிலடைக்கப்பட்டிருந்தனர்.1975-77 களில் சமதர்மவாத எத்தியோப்பாவின் இடைக்கால இராணுவ அரசாங்கம் (Derg) அதன் அரசியல் எதிரிகளை அகற்றியது. இக்குழுவுக்கு எதிராக எத்தியோப்பிய சிவப்பு தீவிரவாதத்தை அறிவித்தல் மற்றும் தூண்டுவித்தலின் விளைவாக இந்த நடவடிக்கை எத்தியோப்பிய மக்கள் புரட்சிகர கட்சி (EPRP) போன்ற எதிர்க்கட்சிக் குழுக்களின் மீது எடுக்கப்பட்டது. இக்குழுவைப் போலஎத்தியோப்பிய மக்கள் புரட்சிகர கட்சியும் மாக்சிச-லெனினிசத்தைச் சேர்ந்ததாகும். மரண தண்டனை, கொலை, சித்திரவதை போன்ற கொடூர உத்திகள் இருதரப்பினராலும் கையாளப்பட்டன. பல ஆயிரக்கணக்கான அப்பாவி மக்கள் எவ்வித விசாரணையுமின்றி சிறைப்படுத்தப்பட்டனர்.  
எத்தியோப்பிய சிவப்பு தீவிரவாதமானது இக்கொடூரமான போரின் நகர்புற கொரில்லா அத்தியாயமாகும். எரித்திரிய விடுதைலைக்காகப் போராடிய கொரில்லா வீரர்களையும், ஏனைய கிளர்ச்சி குழுக்களான பழமைவாத முடியாட்சிக்கு ஆதரவான எத்தியோப்பிய மக்களாட்சி ஒன்றியம் (EDU), தீவிர இடதுசாரிக் கட்சியானஎத்தியோப்பிய மக்கள் புரட்சிகர கட்சி (EPRP) ஆகியவற்றையும் அரசாங்கம் ஆட்சியிலிருந்தவரை எதிர்த்து போராடியது. இக்கலகத்தில் டிக்ரயன் மக்கள் விடுதலை முன்னணி(TPLF), வெற்றியாளராக மாறியது. அச்சமயத்தில்டிக்ரயன் மக்கள் விடுதலை முன்னணி ஒரு சிறிய குழுவாகும். சமதர்மவாத எத்தியோப்பாவின் இடைக்கால இராணுவ அரசாங்கம் (Derg) 1978 இன் செமின் ஜெமச்ச வரைஇவர்களுக்கெதிரான தீவிர பிரச்சாரத்தை முன்னெடுக்கவில்லை.  
அதே நேரத்தில் சமதர்மவாத எத்தியோப்பாவின் இடைக்கால இராணுவ அரசாங்கம் (Derg) சோமாலியப் படையெடுப்பை 1977 ல் எதிர்கொள்ள வேண்டியிருந்தது. சோமாலி மக்கள் அதிகம் வாழும் எத்தியோப்பாவின் கிழக்குப் பகுதிகளை சோமாலியா ஒருங்கிணைக்கப் பார்த்தது. சோவியத் ஒன்றியம் மற்றும் கியூபாவின் இராணுவ உதவியுடன் எத்தியோப்பிய இராணுவம் சோமாலி இராணுவத்தைத் தோற்கடித்தது. சோமாலி இராணுவம் மேற்கு சோமாலி விடுதலை முன்னணியால் ஆதரிக்கப்பட்டிருந்தது.சமதர்மவாத எத்தியோப்பாவின் இடைக்கால இராணுவ அரசாங்கத்தின் கீழ்ஆப்பிரிக்காவில் உள்ள நாடுகளில் வார்சா உடன்பாட்டின் நெருங்கிய நட்பு நாடாக எத்தியோப்பியா மாறியது. மேலும் சோவியத் ஒன்றியம், லிபியா, கிழக்கு ஜெர்மனி, கியூபா, வட கொரியாஆகிய நாடுகளின் பலமான இராணுவ உதவியுடன் எத்தியோப்பியா அப்பகுதியின் இராணுவ பலமிக்க நாடாக மாறியது. பெரும்பாலான தொழில் நிறுவனங்களும், தனியார் நில உடைமைகளும் 1975ல்சமதர்மவாத எத்தியோப்பாவின் இடைக்கால இராணுவ அரசாங்கத்தால் (Derg) நாட்டுடமையாக்கப்பட்டன.
# எத்தியோப்பிய உள்நாட்டுப் போர்

## 1980களில்

, Teferi Banti, and Atnafu Abate]]
புரட்சியின் போது, சமதர்மவாத எத்தியோப்பாவின் இடைக்கால இராணுவ அரசாங்கத்தின் (Derg) முக்கிய முழக்கமான "உழுபவனுக்கே நிலம் சொந்தம்" என்பதை நிலக்கிழார்களிடம் இருந்த நிலத்தை அதனை உழுபவர்களிடம் மறுபகிர்வு செய்ததன் மூலம் பூர்த்தி செய்தது.
# எத்தியோப்பிய உள்நாட்டுப் போர்

## இதனையும் காண்க

- எத்தியோப்பியா உள்நாட்டுப் போர் (2020-தற்போது வரை)
# நன்னம்பிக்கை

**நன்னம்பிக்கை **(Optimism)என்பது ஒருவித மனப்பான்மையாகும். ஒரு குறிப்பிட்ட முயற்சியின் விளைவு, பொதுவாக, நேர்மறையாகவும் சாதகமானதாகவும் விரும்பத்தக்கதாகவும் இருக்கும் என்பதைப் பிரதிபலிக்கும் ஒரு நம்பிக்கையாகும். நன்னம்பிக்கையாளர்கள் மற்றும் இழநம்பிக்கையாளர்களின் மனப்பாங்கினை விளக்குவதற்குப்பயன்படுத்தப்படும்ஒரு பொதுவான மரபுத்தொடரானது,"பாதியளவு நீர் நிரப்பப்பட்ட கண்ணாடிக் கோப்பையைப் பார்க்கும் நன்னம்பிக்கையாளர் பாதியளவு நீர் நிரம்பியுள்ளதாகவும், இழநம்பிக்கையாளர்கள் பாதியளவு காலியாக உள்ளதெனவும் கூறுவர்"என்கிறது.  
நன்னம்பிக்கை என்பதற்கன ஆங்கில வார்த்தை optimism என்பது "சிறந்தது" என்று பொருள் தரக்கூடிய இலத்தீன் மொழிச் சொல் optimum என்ற வார்த்தையிலிருந்து வருவிக்கப்பட்டுள்ளது. இந்த வார்த்தையின் பொருளானது, ‘எந்த ஒரு குறிப்பிட்ட சூழலில் இருந்தும் சாத்தியமாகக்கூடிய சிறந்த விளைவுகளை எதிர்நோக்கும் நம்பிக்கை’ என வரையறுக்கப்படுகிறது. உளவியலில் இது பொதுவாக நன்னம்பிக்கை மனப்பான்மை என குறிப்பிடப்படுகிறது. ஆகையால், இஃது எதிர்கால நிலைமைகள் சிறப்பானவற்றிற்காக வேலை செய்யும் என்ற நம்பிக்கையை பிரதிபலிப்பதாக உள்ளது.  
நன்னம்பிக்கை சார்ந்த கோட்பாடுகள் மனநிலை சார் மாதிரிகள் மற்றும் விளக்கமளிக்கும் பாணியிலான மாதிரிகள் ஆகியவை அடங்கும். நம்பிக்கைத்தன்மையை அளவிடுவதற்கான முறைகள், தத்துவார்த்த அமைப்புகளினால், நன்னம்பிக்கையின் உண்மையான வரையறையை அடிப்படையாகக் கொண்டு வாழ்வியல் சார்புநிலை சோதனை போன்ற வெவ்வேறு வடிவங்களிலமைந்த சோதனைகளும், விளக்கவியல் பாணியில், நன்னம்பிக்கையைச் சோதித்தறியும் விதத்தில் வடிவமைக்கப்பட்ட கற்பித்துக் கூறுதல் பாணி வினாப்பட்டி போன்றவையும் வளர்த்தெடுக்கப்பட்டுள்ளன
நன்னம்பிக்கை மற்றும் இழநம்பிக்கை போன்ற மனவியல்புகள் ஓரளவு மரபு வழி சார்ந்தவையாக இருக்கலாம். மேலும், ஒரு குறிப்பிட்ட அளவிற்கு உயிரியல் சார் நடத்தைக்கூறுகளைப் பிரதிபலிப்பதாக இருக்கலாம். இத்தகைய மனப்பாங்குகள் குடும்பச் சூழல் உள்ளிட்ட சூழ்நிலைக் காரணிகளாலும் உருவாக்கப்படலாம். நன்னம்பிக்கை என்பது உடல் நலத்துடனும் தொடர்பு படுத்தப்படலாம்.
# நன்னம்பிக்கை

## உளவியல்ரீதியான நன்னம்பிக்கை

### நன்னம்பிக்கை மனநிலை

ஆய்வாளர்கள் இந்த சொல்லை அவரவர் ஆய்வுகளுக்குத் தகுந்தவாறு கையாண்டுள்ளனர். மற்ற எந்தவொரு குணாதிசயக்கூற்றினையும் போல நன்னம்பிக்கைப் பாங்கினையும் மதிப்பிட வாழ்வியல் சார்புநிலை சோதனையைப் போன்ற பலவித சோதனைகள் உள்ளன. மனநிலை சார்ந்த நன்னம்பிக்கை மற்றும் இழநம்பிக்கை வகை மாதிரிக்குப் பொருத்தமாக தொடர்புடைய நபர்களிடம் அவர்கள் எதிர்வரும் விளைவுகளை நேர்மறையாக எதிர்பார்க்கிறார்களா? அல்லது எதிர்மறையாக எதிர்பார்க்கிறீர்களா? என்ற வகை வினாக்களைக் கேட்பதன் மூலம் மதிப்பிடலாம். (கீழே காண்க). வாழ்வியல் சார்புநிலை சோதனை தகவல்கள் தனித்தனியான நன்னம்பிக்கை மற்றும் இழநம்பிக்கை மதிப்புகளை ஒவ்வொரு தனிநபருக்கும் தருகின்றன. நடத்தையியல்ரீதியாக, இந்த இரு வித மதிப்பீட்டு எண்ணிக்கைகளும் ஒன்றுக்கொன்று r = 0.5 என்ற அளவில் தொடர்புக் கெழுவினைக் கொண்டுள்ளன. இந்த அளவுகோலில், நன்னம்பிக்கைக்கான மதிப்பீட்டு எண்ணிக்கைகள் சிறப்பான விளைவுகளை தொடர்புகளில் கணிக்க முடிகிறது. உயர்ந்த சமூக நிலை, மற்றும் ஆபத்தைப் பின் தொடர்ந்து வரும் குறைக்கப்பட்ட நல்வாழ்வின் இழப்பு உடல் நலத்தைப் பாதுகாத்துக் கொள்ளும் நடத்தை ஆகியவை நன்னம்பிக்கையோடு இணைந்துள்ள அதே வேளையில், உடல் நலத்தைப் பாதிக்கும் நடத்தைகள் இழநம்பிக்கையோடு இணைந்துள்ளன.  
ஒரு சிலர் சமூக விருப்பு போன்ற காரணிகளில் எவ்வித வேறுபாடுமற்ற சூழலில் நன்னம்பிக்கையும், இழநம்பிக்கையும் ஒரே பரிமாணத்தின் இரு முனைகள் என்று விவாதிக்கின்றனர். இருப்பினும், உறுதிப்படுத்தும் காரணி பகுப்பாய்வானது இரு பரிமாண மாதிரியை ஆதரிக்கிறது. மேலும், இரு பரிமாணங்களும் வெவ்வேறு விளைவுகளைக் கணிக்கின்றன. மரபியல் சார் கோட்பாடு இந்த சார்பின்மையை உறுதி செய்வது இழநம்பிக்கை மற்றும் நன்னம்பிக்கை இரண்டுமே உள்ளார்ந்த தனித்த பண்புகள் எனவும், வகை மாதிரியான தொடர்புக்கெழுவானது பொதுவான நன்னலம் மற்றும் குடும்பச் சூழல்கள் போனற காரணிகளால் விளைபவை என்பதையும் சுட்டிக்காட்டுகிறது.  
.
# மனோரதம்

***மனோரதம்*** 1955 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.
1954 ஆம் ஆண்டு வெளியான *நடசேகரா* (natāśēkhara) என்ற கன்னடத் திரைப்படத்தின் மொழிமாற்றுப் படமாகும். சி. வி. ராஜு இயக்கத்தில் வெளியான இத்திரைப்படத்தில் கல்யாண் குமார், வித்யாவதி, சந்தியா மற்றும் பலர் நடித்துள்ளனர். இத்திரைப்படத்தின் வசனம், பாடல்களை எழுதியவர் தஞ்சை ராமையாதாஸ்.
# அபு சிம்பெல் கோயில்கள்

**அபு சிம்பெல் கோயில்கள்** தெற்கு எகிப்தில், சூடானின் எல்லையை ஒட்டிக் காணப்படும் நூபியா பிரதேசத்தில் **அபு சிம்பெல்** என்னும் இடத்தில் உள்ள இரண்டு பாரிய பாறைக் கோயில்களைக் குறிக்கும். இக்கோயில்கள், அஸ்வான் நகரத்திற்கு தென்மேற்கே 230 கிலோமீட்டர் தொலைவில் (சாலை வழியாக 300 கிலோமீட்டர்) நாசர் ஏரியின் மேற்குக் கரையில் அபு சிம்பெல் எனுமிடத்தில் அமைந்துள்ளன. இக்கோயில் தொகுதி, நூபிய நினைவுச் சின்னங்கள் என அறியப்படும் யுனெசுக்கோ பாரம்பரியக் களத்தின் ஒரு பகுதியாகும். மேற்படி பாரம்பரியக் களம் அபு சிம்பலில் இருந்து அசுவானுக்கு அருகில் உள்ள பிலே வரையுள்ள பகுதிகளை உள்ளடக்குகிறது.  
கிமு 13 ஆம் நூற்றாண்டில், புது எகிப்து இராச்சியத்தை ஆண்ட 19-ஆம் வம்ச பார்வோன் இரண்டாம் ராமேசசுவின் ஆட்சிக் காலத்தில், மலை முகப்புப் பாறைகளில் இந்த இரட்டைக் கோயில்கள் முதன் முதலாகக் குடையப்பட்டன. இக்கோயில்கள், அரசருக்கும், அரசி நெபர்தரிக்கும் அழியா நினைவுச் சின்னமாக அமைவதுடன், அரசர், காடேசுச் சண்டையில் பெற்ற வெற்றியையும் நினைவு கூர்கின்றன. இங்குள்ள அரசரினதும், அரசியினதும் பாரிய சிற்பங்கள் அடையாளச் சின்னங்களாக ஆகியுள்ளன.  
இக்கோயில்கள் 1968 ஆம் ஆண்டில் அவற்றின் இடத்திலிருந்து, அசுவான் உயர் அணை நீர்நிலைக்கு மேலாக இருக்கும்படி செயற்கையாக அமைக்கப்பட்ட குன்று ஒன்றுக்கு முழுமையாக இடமாற்றம் செய்யப்பட்டது. நைல் ஆற்றுக்குக் குறுக்காகப் பாரிய அசுவான் உயர் அணை கட்டப்பட்டு நாசர் ஏரி உருவாக்கப்பட்டபோது கோயில்கள் ஏரிக்குள் அமிழ்வதைத் தடுப்பதற்காகவே இந்த இடமாற்றம் தேவைப்பட்டது.
# அபு சிம்பெல் கோயில்கள்

## வரலாறு

இக்கோயில் தொகுதியின் கட்டுமானம் ஏறத்தாழ கிமு 1264 இல் தொடங்கியது. இக்கட்டுமான வேலைகள் கிமு 1244 வரை 20 ஆண்டுகள் நீடித்தது. "அமுனால் விரும்பப்படும் ராமேசஸ் கோயில் என அறியப்பட்ட இக்கோயில் தொகுதி, இரண்டாம் ராமேசசுவின் நீண்ட ஆட்சிக் காலத்தில் நூபியாவில் கட்டப்பட்ட ஆறு கோயில்களுள் ஒன்று. இவற்றின் நோக்கம் எகிப்தின் தெற்கில் இருந்த அயல் நாடுகளுக்கு எகிப்தின் மேன்மையை எடுத்துக்காட்டுவதும், அப்பகுதியில், எகிப்திய மதத்தின் நிலையை வலுப்படுத்துவதும் ஆகும்.  
காலப்போக்கில் இக்கோயில்கள் அவற்றின் பயன்பாட்டை இழந்து மணலால் மூடப்பட்டன. கிமு ஆறாம் நூற்றாண்டளவில், முதன்மைக் கோயிலில் இருந்த சிலைகளின் முழங்கால் அளவுக்கு மணல் மூடியிருந்தது. 1813 ஆம் ஆண்டில் சுவிட்சர்லாந்து நாட்டவரான கீழைத்தேய ஆய்வாளர் யோன்-லூயிசு புர்க்கார்ட் என்பவர் கோயிலின் மேற்பகுதி அலங்காரப் பட்டைகளைக் கண்டுபிடிக்கும் வரை கோயில்களை எல்லோரும் மறந்துவிட்டிருந்தனர். புர்க்கார்ட் இதுபற்றி இத்தாலிய ஆய்வாளரான கியோவன்னி பெல்சோனி என்பவருடன் பேசினார். கியோவன்னி அவ்விடத்துக்குச் சென்றும் அவரால், கோயிலுக்குச் செல்லும் நுழைவழியை அகழ்ந்து அறிய முடியவில்லை. 1817 இல் மீண்டும் அப்பகுதிக்கு வந்த பெல்சோனி கோயிலுக்குள் நுழைவதில் வெற்றி கண்டார். அக்காலத்திய கோட்டுரு வரைபடங்களுடன் கூடிய இக்கோயில்கள் தொடர்பான விரிவான விளக்கத்தை எட்வார்டு வில்லியம் லேன் என்பவரின் *எகிப்து பற்றிய விளக்கம்* (Description of Egypt) (1825-1828) என்னும் நூலில் காணலாம்.  
இவ்விடத்துக்கு "அபு சிம்பெல்" என்னும் பெயர் வந்த வரலாறு குறித்துச் சுற்றுலா வழிகாட்டிகளில் காணப்படும் கதையின் படி, "அபு சிம்பெல்" என்னும் சிறுவன் மணல் இடன் பெயரும் காலங்களில் இக்கோயில் கட்டிடப் பகுதிகளைக் கண்டிருப்பதாகவும், அவனே தொடக்ககால ஆய்வாளருக்கு வழி காட்டியதாகவும் சொல்லப்படுகிறது. இச்சிறுவனின் பெயரையே அவர்கள் இவ்விடத்துக்கு வைத்தனர்.
# அபு சிம்பெல் கோயில்கள்

## படக்காட்சிகள்

இரண்டாம் ராமேசஸ் கோயில்கள்
# விக்கிப்பீடியா:முக்கிய கட்டுரைகள்/விரிவாக்கப்பட்டது/மக்கள்/முன்னுரிமை/தேவை
| Ram Khamhaeng | 369227 | 0 | 16382 | 20180513235204 |  |
| Theodora | 7639348 | 0 | 32051 | 20180513234337 |  |
| Jacob Bernoulli | 64740 | 0 | 17406 | 20180514032510 |  |
| Wang Xizhi | 971422 | 0 | 5977 | 20180512095223 |  |
| Lê Thánh Tông | 4334618 | 0 | 27146 | 20180512095342 |  |
| Herman Hollerith | 13969 | 0 | 19510 | 20180514072224 |  |
| Abd al-Rahman I | 2676 | 0 | 35463 | 20180514000315 |  |
| Tomás de Torquemada | 213302 | 0 | 15108 | 20180512094906 |  |
| Musa I of Mali | 159784 | 0 | 20824 | 20180514235108 |  |
| Gwanggaeto the Great | 429572 | 0 | 32941 | 20180512094917 |  |
| Seymour Cray | 29103 | 0 | 25626 | 20180514032509 |  |
| Wang Wei | 204703 | 0 | 24020 | 20180513095613 |  |
| An-Nasir Muhammad | 1467664 | 0 | 34402 | 20180512095239 |  |
| Lê Lợi | 4299607 | 0 | 27183 | 20180512095341 |  |
| Trần Hưng Đạo | 1447556 | 0 | 26035 | 20180512095239 |  |
| Askia Mohammad I | 1065866 | 0 | 5225 | 20180512095227 |  |
| Bumin Qaghan | 3826 | 0 | 9588 | 20180430211712 |  |
| Hurrem Sultan | 350641 | 0 | 35567 | 20180513234810 |  |
| Muhammad II of Khwarezm | 584009 | 0 | 9716 | 20180514000724 |  |
| Al-Zahrawi | 353215 | 0 | 33215 | 20180512094913 |  |
| Kumārajīva | 201275 | 0 | 16111 | 20180512094905 |  |
| Túpac Amaru II | 704340 | 0 | 21161 | 20180514032533 |  |
| Nzinga of Ndongo and Matamba | 419490 | 0 | 28066 | 20180512094916 |  |
| Aleksandr Karelin | 622606 | 0 | 30115 | 20180514032531 |  |
| Modu Chanyu | 4964509 | 0 | 14124 | 20180514002533 |  |
| Sergey Solovyov | 1341561 | 0 | 3255 | 20180512095235 |  |
| Jakob Fugger | 2299549 | 0 | 41125 | 20180514032612 |  |
| Theodoric I | 23738095 | 0 | 10267 | 20180513232729 |  |
| Sesshū Tōyō | 846196 | 0 | 11787 | 20180512095118 |  |
| Svatopluk I of Moravia | 1245280 | 0 | 40291 | 20180512095233 |  |
| Guillaume Du Fay | 321818 | 0 | 22460 | 20180512094911 |  |
| Trần Thánh Tông | 9535094 | 0 | 19789 | 20180512064413 |  |
| Mir Taqi Mir | 2110434 | 0 | 16739 | 20180514122812 |  |
| Nguyễn Huệ | 13764518 | 0 | 19510 | 20180512095527 |  |
| Heshen | 2061256 | 0 | 13848 | 20180514032608 |  |
| Karl Drais | 376160 | 0 | 8822 | 20180512094914 |  |
| Rainilaiarivony | 11084007 | 0 | 51911 | 20180514032813 |  |
| Huiyuan | 3004803 | 0 | 5400 | 20180512095317 |  |
| Ignacy Łukasiewicz | 433996 | 0 | 10127 | 20180514032524 |  |
| Emir Abdelkader | 413671 | 0 | 30122 | 20180514032524 |  |
| Mohammad-Reza Shajarian | 402585 | 0 | 17158 | 20180514032523 |  |
| Shitao | 1979799 | 0 | 8259 | 20180512095253 |  |
| Patriarch Nikon of Moscow | 214172 | 0 | 15952 | 20180512094906 |  |
| Marie Tharp | 2265433 | 0 | 14976 | 20180514032612 |  |
| James Gordon Bennett Sr. | 2833950 | 0 | 11647 | 20180514032623 |  |
| Kanō Masanobu | 938844 | 0 | 3370 | 20180512095126 |  |
| Puduḫepa | 15427792 | 0 | 6890 | 20180512095541 | } |
# சீனப் பூங்கா

**சீனப் பூங்கா** (Chinese garden) என்பது, சீனாவில் மூவாயிரம் ஆண்டுகளுக்கு மேலாக வளர்ச்சியடைந்துவந்த நிலத்தோற்றப் பூங்காப் பாணியைக் குறிக்கும். இவ்வகைப் பூங்காக்கள், சீனப் பேரரசர்களாலும், பிற அரச குடும்பத்தவராலும் கேளிக்கைகளுக்காகவும் பிறருக்குத் தமது செல்வாக்கைக் காட்டுவதற்காக உருவாக்கப்பட்ட பூங்காக்களையும்; சிந்திப்பதற்கும், வெளி உலகில் இருந்து விலகுவதற்கும் அறிஞர்கள், புலவர்கள், முன்னாள் அரச அலுவலர்கள், பரை வீரர்கள், வணிகர்கள் போன்றோரால் அமைக்கப்பட்ட சிறிய பூங்காக்களையும் உள்ளடக்கும். இவர்கள், மனிதனுக்கும் இயற்கைக்கும் இடையில் இருக்க வேண்டிய ஒத்திசைவை வெளிக்காட்டுவதற்காகச் சிறிய நிலத்தோற்றங்களை உருவாக்கினர்.  
ஒரு சீனப் பூங்கா, மதிலால் சூழப்பட்டிருப்பதோடு, ஒன்று அல்லது அதற்கு மேற்பட்ட தடாகங்களையும்; பாறை வேலைகள், மரங்கள், பூஞ்செடிகள், பல வகையான மண்டபங்கள், அவற்ரை இணைக்கும் வளைந்து வளைந்து செல்லும் பாதைகள் போன்றவற்றைக் கொண்டிருக்கும். ஒரு கட்டிட அமைப்பில் இருந்து இன்னொடு அமைப்புக்குச் செல்லுபோது கவனமாக உருவாக்கப்பட்ட காட்சிகளை, நிலத்தோற்ற ஓவியச் சுருள் ஒன்றை விரித்துப் பார்ப்பதுபோல் ஒன்றன்பின் ஒன்றாகப் பார்க்க முடியும்.
# சீனப் பூங்கா

## வரலாறு

பதிவுகளின்படி மிகப் பழைய சீனப் பூங்காக்கள் சாங் வம்சக் காலத்தில் (கிமு 1600–1046) மஞ்சள் ஆற்றுப் பள்லத்தாக்குப் பகுதியில் உருவாகின. இப்பூங்காக்கள் பெரியனவாகவும், மூடப்பட்டவையாகவும் இருந்தன. இங்கே அரசர்களும், பிரபுக்களும் வேட்டையாடினர் அல்லது பழ மரங்களும் மரக்கறி வகைகளும் வளர்க்கப்பட்டன. ஆமை ஓடுகளில் எழுதப்பட்ட தொடக்ககாலப் பதிவுகளில் பூங்காவைக் குறிக்க, *யூ* (you), *பு* (pu), *யுவான்* (yuan) ஆகிய மூன்று குறியீடுகள் பயன்பட்டுள்ளன. *யூ*, பறவைகளும் விலங்குகளும் வளர்க்கப்பட்ட ஒரு அரச பூங்கா. *பு* தாவரங்களுக்கான பூங்கா. கின் வம்சக் காலத்தில் (கிமு 221–206) எல்லா பூங்காக்களையும் குறிக்க *யுவான்* என்ற குறியீடே பயன்பட்டது. *யுவான்* என்னும் குறியீடு தொடக்கத்தில் பூங்காவைக் குறிக்கும் ஒரு சிறிய படம் ஆகும். இது மதில் எனக் கருதத் தக்க ஒரு சதுரத்துள் வரையப்பட்டுள்ளது. இப்படத்தில் கட்டிடம் ஒன்றின் நிலப்படம், குளத்தைக் குறிக்கும் ஒரு சிறிய சதுரம், தாவரங்களை அல்லது மாதுளை மரத்தைக் காட்டும் ஒரு குறியீடு என்பவை காணப்படுகின்றன.  
சாங் வம்சக் காலத்தைச் சேர்ந்த ஒரு பெயர் பெற்ற பூங்கா "ஆவிக்குரிய தளமேடை, தடாகம், பூங்கா" (Terrace, Pond and Park of the Spirit) என்பதாகும். இது அரசர் வென்வாங் என்பவரால் தலைநகர் யின்னுக்கு மேற்கே உருவாக்கப்பட்டது. இப்பூங்கா ஒரு செந்நெறிக் கவிதையில் பின்வருமாறு வருணிக்கப்படுகிறது.
: "பேரரசர் தனது உலாவை ஆவிக்குரிய பூங்காவில் மேற்கொள்கிறார்
: மான்கள் முழங்காலிட்டுக் குட்டிகளுக்குப் பாலூட்டுகின்றன
: மான்கள் அழகும் பளபளப்பும் கொண்டவையாக உள்ளன
: களங்கமற்ற கொக்குகள் பிரகாசமான வெள்ளை இறகுகளைக் கொண்டுள்ளன
: பேரரசர் தனது உலாவை ஆவிக்குரிய தடாகத்தை நோக்கி மேற்கொள்கிறார்
: நீர்நிலைகள் நெளிந்து செல்லும் மீன்களால் நிரம்பியுள்ளன"  
இன்னொரு தொடக்ககால அரச பூங்கா *சக்குயி* அல்லது *மணல் மேடுகள்* ஆகும். இது சாங் அரசர் சூ (கிமு 1075–1046) என்பவரால் அமைக்கப்பட்டது. இதில் ஒரு மண்மேடை இருந்தது. இது சதுரமான பூங்காவில் நடுவில் ஒரு கவனிப்பு மேடையாகச் செயற்பட்டது. சீன இலக்கியத்தின் தொடக்ககால ஆக்கங்களில் ஒன்றான "பெரும் வரலாற்றாளனின் பதிவுகள்" (Records of the Grand Historian) (சிஜி) என்னும் நூலில் இப்பூங்கா பற்றிய விளக்கங்கள் காணப்படுகின்றன.  
மேற்படி நூலின்படி இப்பூங்காவின் மிகப் பிரபலமான ஒரு அம்சம் *வைன் தடாகமும் இறைச்சிக் காடும்* (酒池肉林) ஆகும். அரச மாளிகை நிலத்தில், பல சிறிய தோணிகளுக்குப் போதுமான பெரிய குளம் ஒன்று அமைக்கப்பட்டிருந்தது. இக்குளத்தின் உட்புறம், கடற்கரையில் இருந்து கொண்டுவரப்பட்ட நீள்வட்ட வடிவமான மினுக்கப்பட்ட கற்கள் பதிக்கப்பட்டிருந்தது. இந்தக் குளம் வைனால் நிரப்பப்பட்டது. குளத்தின் நடுப் பகுதியில் ஒரு தீவு அமைக்கப்பட்டது. அத்தீவில் மரங்கள் நடப்பட்டுக் கிளைகளில் இருந்து வாட்டப்பட்ட இறைச்சித் துண்டுகள் தொங்கவிடப்பட்டிருந்தன. அரசரும், அவரது நண்பர்களும், அந்தப்புரப் பெண்களும் தோணிகளில் பயணம் செய்தபடியே தமது கைகளால் வைனை அள்ளிக் குடித்தனர். மரங்களில் இருந்து இறைச்சித் துண்டுகளைப் பறித்து உண்டனர். பிற்காலச் சீன மெய்யியலாளர்களும், வரலாற்றாளர்களும் இப்பூங்காவைத் தரங்கெட்ட நிலைக்கும், கீழான சுவைக்கும் எடுத்துக்காட்டாகக் கொண்டனர்.
# கை பாக்சு இரவு

**கை பாக்சு இரவு** (*Guy Fawkes Night*) அல்லது **கை பாக்சு நாள்**, **சொக்கப்பனை இரவு**, **வாணவேடிக்கை இரவு** என்றெல்லாமும் அறியப்படும் இந்தக் கொண்டாட்டம், முதன்மையாகப் பெரிய பிரித்தானியாவில், ஆண்டுதோறும் நவம்பர் ஐந்தாம் நாள் அனுசரிக்கப்படுகின்றது. இதன் வரலாறு 5&nbsp;நவம்பர் 1605இல் வெடிமருந்துச் சதியில் பங்கேற்ற கை பாக்சு, பிரபுக்கள் அவையினடியில் சதியாளர்கள் வைத்திருந்த வெடிபொருளைக் காத்துக்கொண்டிருந்த வேளையில் கைது செய்யப்பட்டதில் தொடங்குகின்றது. இந்தச் சதியிலிருந்து முதலாம் ஜேம்சு அரசர் உயிர் தப்பியதைக் கொண்டாடும் விதமாக இலண்டன் முழுவதும் மக்கள் சொக்கப்பனைகளை ஏற்றிக் மகிழ்ந்தனர் . பின்னர் நவம்பர் ஐந்துக் கொண்டாட்டத்தை ஆண்டுவிழாவாக மாற்றிச் சட்டம் இயற்றப்பட்டது; இந்தச் சட்டத்தின்படி சதித்திட்ட முறியடிப்பிற்கான நன்றி நவிலலாக பொது விடுமுறையாக கட்டாயப்படுத்தப்பட்டது.  
ஒருசில பத்தாண்டுகளில் இது இங்கிலாந்தின் அரசுவிழாக்களில் முதன்மை பெற்றது; இது ஆழமான சீர்திருத்தச்சபை சமயக் குறியீட்டைக் கொண்டிருந்ததால் கத்தோலிக்க எதிர்ப்பு உணர்வுகளைத் தெரிவிக்கும் விழாவாகவும் மாறியது. புனிதத் ந்தையாரின் சமய ஆட்சியால் விளையும் தீமைகள் எடுத்துரைக்கப்பட்டன. இதனால் பொதுமக்கள் பரவலாக தாங்கள் வெறுக்கும் நபர்களின் கொடும்பாவிகளை எரிக்கத் தொடங்கினர். 1673இல் முடி சூடவிருந்த இளவரசர் இங்கிலாந்தின் இரண்டாம் யேம்சு கத்தோலிக்கராக மாறியதை பொதுவில் அறியப்படுத்திய பிறகு அந்தாண்டு பாக்சின் கொடும்பாவியை கத்தோலிக்க திருத்தந்தையாக பாவித்து கொளுத்தினர். 18ஆம் நூற்றாண்டின் இறுதியில் கை பாக்சின் கொடும்பாவியுடன் பிச்சை எடுக்கும் அறிக்கைகள் வெளியாயின. மெதுவாக நவம்பர் 5 கை பாக்சு நாள் என அறியப்படலாயிற்று. பத்தொன்பதாம் நூற்றாண்டில் லெவிசு, கில்டுபோர்டு போன்ற நகரங்களில் இரு வகுப்பினரிடையே வன்முறைச் சம்பவங்கள் நிகழ்ந்துள்ளன. 1850களில் மாறிவந்த மனப்பாங்குகளால் கத்தோலிக்க எதிர்ப்பு பண்பு குறையத் தொடங்கியது. 1859இல் நவம்பர் ஐந்துக் கொண்டாட்டங்களைக் கட்டாயமாக்கியச் சட்டமும் விலக்கிக் கொள்ளப்பட்டது. இருபதாம் நூற்றாண்டில் கை பாக்சு நாள் அனைவரும் மகிழக்கூடிய சமூக்க் கொண்டாட்டமாக மாறியது; தற்போது இதன் துவக்கக்கால குவியத்தை இழந்துள்ளது. இன்றைய நாட்களில் கை பாக்சு இரவு ஒருங்கிணைக்கப்பட்ட பெரிய நிகழ்வுகளாக, சொக்கப்பனை மற்றும் ஆடம்பரமான வாணவேடிக்கைகளுடன் நடத்தப்படுகின்றன.  
கை பாக்சு இரவுக் கொண்டாட்டங்களை குடியேற்றவாதிகள் தாங்கள் ஆட்சி செய்த வெளிநாட்டுக் குடியேற்றங்களிலும் கடைபிடிக்கத் துவங்கினர். வட அமெரிக்காவில் *புனிதத் தந்தை நாள்* என அறியப்பட்டது. ஆனால் அமெரிக்கப் புரட்சிக்குப் பிறகு இவை கைவிடப்பட்டன. இருப்பினும் மற்றொரு பழைய கொண்டாட்டமான, ஆலோவீன், பரவலான வரவேற்பைப் பெற்றுள்ளது. சிலரின் கூற்றுப்படி வருங்காலங்களில் அலோவீன் கொண்டாட்டங்கள் நவம்பர் 5 கொண்டாட்டங்களை முற்றிலுமாக மறக்கடிக்கச் செய்யும்.
# கை பாக்சு இரவு

## இங்கிலாந்தில் துவக்கமும் வரலாறும்

1605இல் வெடிமருந்து சதித்திட்டம் தோல்வியடைந்ததைக் கொண்டாடவே கை பாக்சி இரவு நிகழ்வுற்றது; 1605இல் இங்கிலாந்து மாநில கத்தோலிக்கர்களின் குழுவொன்று சீர்திருத்தத் திருச்சபையைத் தழுவிய இங்கிலாந்தின் முதலாம் ஜேம்சு அரசரைக் கொன்றுவிட்டு கத்தோலிக்கர் ஒருவருக்கு முடிசூட்டத் திட்டமிட்டிருந்தனர். இத்திட்டத்தின்படி பிரபுக்கள் அவைக்கு கீழே இருந்த அறையில் சேமிக்கப்பட்டிருந்த வெடிபொருட்களை கை பாக்சு பாதுகாத்துக் கொண்டிருந்தார். பெயரிடப்படாத கடிதம் ஒன்றால் எச்சரிக்கப்பட்ட மெய்க்காவல்படையினர் நவம்பர் 5, 1605இல் ஒவ்வொரு அறையாக சோதித்து வந்தபோது கை பாக்சு பிடிபட்டார். ஜேம்சின் அமைச்சரவை இந்த நிகழ்வை *எவ்வித குழப்பமும் தீவிளைவும் இன்றி* விழவெரி தீ மூட்டிக் கொண்டாட பொதுமக்களை அனுமதித்தது. தொடர்ந்த சனவரியில், சதியாளர்களுக்கு தண்டனை வழங்கும் முன்னரே நாடாளுமன்றம் ஐந்தாம் நவம்பர் நாளை இறைவனுக்கு *நன்றி நவிலல்* நாளாகக் கொண்டாட முறையான சட்டம் இயற்றியது. இந்தச் சட்ட வரைவை எட்வர்டு மொன்டேகு என்ற நாடாளுமன்றத்தின் சீர்திருத்தவாத உறுப்பினர் முன்வைத்து அரசரை இறையருளேக் காப்பாற்றியதால் அலுவல்முறையாக கடவுளுக்கு நன்றி செலுத்த வேண்டும் என்றும் நவம்பர் 5 நாளை நிரந்தரமாக நன்றி நவிலும் நாளாக அறிவிக்கவும் முன்மொழிந்தார். இச்சட்டம் கொள்கையளவில் *நன்றி நவில* தேவாலயங்களுக்கு வரவேண்டியதைக் கட்டாயமாக்கியது. இங்கிலாந்து திருச்சபையின் *பொது வழிபாட்டு நூலில்* இந்த நாளிற்காக புதிய சமயச் சேவை சேர்க்ககப்பட்டது.  
துவக்க கால கொண்டாட்டங்களைக் குறித்து ஆவணங்கள் எதுவும் கிடைக்கவில்லை. கார்லைசு, நார்விச், நாட்டிங்காம் போன்ற குடியேற்றப்பகுதிகளில் நகராட்சிகளே இசைக்குழுவுடனும் துப்பாக்கி வணக்கங்களுடனும் கோலாகலமாகக் கொண்டாடின. நவம்பர் 5, 1807இல் கேன்டர்பரி 106 முறை துப்பாக்கி வெடித்துக் கொண்டாடியது. மூன்றாண்டுகளுக்குப் பிறகு உணவும் பானங்களும் உள்ளூர் பிரமுகர்களுக்கு வழங்கப்பட்டன. இசை, வெடிவேடிக்கைகள், அணிவகுப்புகளும் இடம் பெற்றிருந்தன. இந்த நிகழ்வை பொதுமக்கள் எவ்வாறு எதிர்கொண்டனர் என்பதற்கும் பதிவுகள் இல்லை; சீர்திருத்த தூய்மையாளர்கள் நிறைந்த டோர்செஸ்டர் போன்ற இடங்களில் சமயச் சொற்பொழிவு ஆற்றப்பட்டது, தேவாலயங்களில் மணி அடிக்கப்பட்டன, சொக்கப்பனைகளும் வெடி நிகழ்ச்சிகளும் நடைபெற்றன.
# பந்தியன், ரோம்

**பந்தியன்** என்பது, இத்தாலியின் ரோம்நகரில் உள்ள முன்னைய ரோமக் கோயிலும் தற்போதைய கிறித்தவத் தேவாலயமும் ஆகும். இது, அகசுத்தசின் ஆட்சிக் காலத்தில் (கிமு 27 – கிபி 14) மார்க்கசு அக்ரிப்பாவினால் கட்டுவிக்கப்பட்ட கோயில் இருந்த இடத்தில் கட்டப்பட்டது. தற்போதைய கட்டிடத்தை கிபி 126 ஆண்டை அண்டி பேரரசன் ஆட்ரியன் (Hadrian) கட்டிமுடித்திருக்கலாம் எனக் கருதப்படுகிறது. ஆட்ரியன் புதிய கட்டிடத்தைக் கட்டியபோது அக்ரிப்பாவின் முன்னைய கல்வெட்டை அப்படியே விட்டுவைத்ததால், பழைய கட்டிடம் தீயால் அழிந்த பின்னர் புதிய கட்டிடத்தைக் கட்டிய காலம் தொடர்பில் குழப்பம் ஏற்பட்டதுடன், புதிய கட்டிடத்தின் காலம் எது என்பதையும் துல்லியமாக அறிய முடியவில்லை.  
பந்தியன் வட்டமான தள வடிவம் கொண்டது. முகப்பில், கூரையின் முக்கோணத் தலைக்கட்டுப் பகுதியைத் தாங்கி நிற்கும் கருங்கல்லாலான பெரிய கொறிந்தியத் தூண்களைக் கொண்ட முக மண்டபம் காணப்படுகின்றது. செவ்வக வடிவான இடைகழி ஒன்று முக மண்டபத்தையும் வட்ட மண்டபத்தையும் இணைக்கின்றது. வட்ட மண்டபம் ஒரு குவிமாடக் கூரையைக் கொண்டுள்ளது. இக்குவிமாடக் கூரையின் நடுவில் ஒரு வட்ட வடிவமான துளை உள்ளது. இதனால், இப்பகுதியில் வட்ட மண்டபம் ஆகாயத்துக்குத் திறந்துள்ளது. இக்கட்டிடம் கட்டி ஏறத்தாழ இரண்டாயிரம் ஆண்டுகள் ஆகிய போதும், இன்றும் இதன் குவிமாடமே உலகின் மிகப்பெரிய வலுவூட்டப்படாத காங்கிறீட்டுக் குவிமாடம் ஆகும். மேற்குறிப்பிட்ட துளையின் உயரமும், கட்டிடத்தின் உள்விட்டமும் சமமானவை (142 அடி (43 மீட்டர்)).  
இதன் வரலாற்றுக் காலம் முழுவதும் இது பயன்பாட்டில் இருந்ததால், பண்டைய உரோமக் காலத்தைச் சேர்ந்த சிறப்பாகப் பாதுகாக்கப்பட்டுள்ள கட்டிடங்களுள் இதுவும் ஒன்று. ஏழாம் நூற்றாண்டில் இருந்து பந்தியன், புனித மேரிக்கும் வேத சாட்சிகளுக்கும் அர்ப்பணிக்கப்பட்ட தேவாலயமாக இருந்து வருவதுடன், "சாந்த மரியா ரொட்டொண்டா" என அழைக்கப்பட்டும் வருகிறது. இதன் முன்னால் உள்ள சதுக்கம் "பியாசா டெல்லா ரொட்டொன்டா" என அழைக்கப்படுகின்றது. பந்தியன் அரசாங்கச் சொத்து ஆகும். இது இத்தாலியின் பண்பாட்டு மரபுரிமை, சுற்றுலாத்துறை அமைச்சின் மேலாண்மையில், "போலோ மியூசியேல் டெல் லாசியோ" வினூடாகப் பேணப்பட்டு வருகின்றது. 2013 ஆம் ஆண்டில் இதைப் பார்க்க ஆறு மில்லியன் மக்கள் வந்துள்ளனர்.  
முன்னால், வழமையான கோயில்களின் முக மண்டபத்தைக் கொண்ட பந்தியனின் குவிமாடத்தோடு கூடிய வட்டமான பெரிய உள்ளறை உரோமக் கட்டிடக்கலையில் தனித்துவமானது. செந்நெறிக்காலப் பாணிகள் மீண்டும் புழக்கத்துக்குக் கொண்டுவரப்பட்டபோது இது ஒரு முன்மாதிரி ஆனதுடன், இதைப் பிற்காலக் கட்டிடக் கலைஞர்கள் பல தடவைகள் தமது கட்டிடங்களில் பிரதிபண்ணினர்.
# பந்தியன், ரோம்

## அமைப்பு

கட்டிடத்துக்குள் செல்வதற்குத் தொடக்கத்தில் படிகள் அமைக்கப்பட்டிருந்தன. பிற்காலத்தில் முகமண்டபத்துக்கு அருகில் உள்ள நிலம் உயர்த்தப்பட்டுப் படிகள் இல்லாமல் ஆக்கப்பட்டன.  
ஒரு காலத்தில் தங்க முலாம் பூசப்பட்டிருந்த உள்ளறைக்குச் செல்லும் வெண்கலக் கதவு பந்தியனின் தொடக்ககாலக் கதவு அல்ல. நிலைகளைவிட மிகச் சிறிதாக உள்ள தற்போதுள்ள கதவு 15 ஆம் நூற்றாண்டில் இருந்து அங்கே உள்ளது.
# சாட்லைட் பேருந்து நிலையம்

**சாட்லைட் பேருந்து நிலையம்** (*Mysore Road Satellite Bus Station*) ஆனது கருநாடகம் மாநிலம், பெங்களூர் நகரில் உள்ள ஒரு பேருந்து நிலையம் ஆகும். இந்த பேருந்து நிலையமானது மைசூர் சாலையில் உள்ளது. இந்த பேருந்து நிலையமானது முக்கியமான பேருந்து நிலையங்களில் ஒன்றாகும். இந்தப் பேருந்து நிலையத்தில் கர்நாடக அரசுப் போக்குவரத்துக் கழகம், பெங்களூர் பெருநகர போக்குவரத்துக் கழகம், மைசூர் நகரப் போக்குவரத்துக் கழகம், தமிழ்நாடு அரசுப் போக்குவரத்துக் கழகம் ஆகிய பேருந்துகள் மட்டுமே அனுமதிக்கப்படுகின்றன. 2005 ஆம் ஆண்டிலிருந்து இப்பேருந்து நிலையம் இயக்கத்தில் உள்ளது.
# சாட்லைட் பேருந்து நிலையம்

## அமைவிடம்

இந்த பேருந்து நிலையமானது மைசூர் சாலையில் அமைந்துள்ளது. இந்த பேருந்து நிலையம் அமைந்திருக்கும் சாலையிலிருந்து விஜயநகர், ஜெயநகர், கெம்பெகவுடா பன்னாட்டு வானூர்தி நிலையம், கே. ஆர். மார்க்கெட், கெம்பே கவுடா பேருந்து நிலையம்/மெஜஸ்டிக் போன்ற முக்கிய இடங்களுக்கு செல்ல முடியும்.  
இந்தப் பேருந்து நிலையத்திலிருந்து மைசூர், கேரளா, ஓசூர், சென்னை, திருவண்ணாமலை, சேலம், வேலூர், ஆரணி, புதுச்சேரி, காஞ்சிபுரம் போன்ற இடங்களுக்கு பேருந்துகள் இயக்கப்படுகின்றனர்.  
தமிழகத்திலிருந்து பெங்களூருக்கு செல்லும் அனைத்து அரசு மற்றும் தனியார் பேருந்துகளும் இந்த பேருந்து நிலையத்திற்கே சென்று அடைகின்றனர்.
# நிதி மூலதனம்

**நிதி மூலதனம்** என்பது தொழில் முனைவோர்கள், வணிகர்கள், பணம் பயன்படுத்துவதன் மூலம் தங்கள் தயாரிப்புகளை தயாரிக்க அல்லது அவற்றின் செயல்பாட்டை அடிப்படையாகக் கொண்ட பொருளாதாரத்தை கொண்டு தங்கள் சேவைகளை வழங்க, அதாவது சில்லறை விற்பனை, பெருநிறுவனகள், முதலீட்டு வங்கிகள் , முதலியன.
# நிதி மூலதனம்

## IFRS ஆல் அங்கீகரிக்கப்பட்ட மூலதன பராமரிப்பு பற்றிய மூன்று கருத்துக்கள்

நிதித் துறையில் *நிதி முலதனம்* என்பது ஒரு முலதனம் மட்டுமே. கண்க்கியல் மற்றும் பொருளாதாரதத்தில், ஒரு நிறுவனத்தால் உருவாக்கப்படும் உள் வருவாய் அல்லது உண்மையான மூலதன உபகரணங்களை வாங்குவதற்காக வணிகர்களுக்கு (மற்றும் முதலீட்டாளர்கள்) வழங்கிய நிதிகளால் வழங்கப்படும் நிதி அல்லது புதிய பொருட்கள் / சேவைகளை உற்பத்தி செய்வதற்கான சேவைகள்.  
உண்மையான மூலதனம் அல்லது பொருளாதார மூலதனம் என்பது பிற பொருள்கள் மற்றும் சேவைகளின் உற்பத்தியில் உதவுகின்ற மூலப்பொருட்களில் உள்ளது, எ.கா. கல்லறை அமைப்போருக்கு மணல்வெட்டிகள், தையல்காரர்களுக்கு தையல் இயந்திரங்கள், அல்லது தொழிற்சாலைகள் இயங்க தேவைப்படும் கருவிகள் ஆகியவை மூலதனத்தின் அடிப்படைகளாகும்,.  
நிதி மூலதன பராமரிப்பானது, நிலையான நாணய அலகுகளில் அல்லது நிலையான வாங்கும் சக்தியின் அலகுகளில் அளவிட முடியும். சர்வதேச நிதி அறிக்கை தரநிலைகள்(IFRS) அடிப்படையில் பின்வரும் மூன்று மூலதன பராமரிப்பு முறைகள் உள்ளது.  
- பொருட்கள் சார்ந்த மூலதன பராமரிப்பு.
- நிலையான நாணய அலகுகளை கொண்டு மூலதன பராமரிப்பு.
- நிலையான வாங்கும் சக்தியின் அலகுகளை கொண்டு மூலதன பராமரிப்பு.
# நிதி மூலதனம்

## மூலதன ஆதாரங்கள்

- நீண்ட கால மூலதனம் - வழக்கமாக 7 ஆண்டுகளுக்கு மேலாக  
- பங்குகளின் மூலதனம்
- ஈட்டுக்கடன்
- இலாபத்தை தக்கவைத்தல்
- கூட்டு துணிகர முயற்சி மூலதனம்
- ஈட்டு ஆவணம்
- திட்ட நிதி  
- நடுத்தர கால மூலதனம் - வழக்கமாக 2 மற்றும் 7 ஆண்டுகளுக்குள்  
- கால கடன்கள்
- குத்தகை
- கொள்முதல்  
- குறுகிய கால - வழக்கமாக 2 ஆண்டுகளுக்குள்  
- வங்கி மிகைப்பற்று
- வர்த்தக கடன்
- ஒத்திவைக்கப்பட்ட செலவுகள்
- காரணப்படுத்துதல்
# ஜார்ஜ் சுதர்சன்

**எண்ணக்கல் சாண்டி ஜார்ஜ் சுதர்சன்** (*Ennackal Chandy George Sudarshan*) சுருக்கமாகவும் பரவலாகவும் **ஈ. சி. ஜி. சுதர்சன்** (செப்டம்பர் 16, 1931 &ndash; மே 14, 2018) இந்திய கோட்பாட்டளவிலான இயற்பியலாளரும் ஆஸ்டினிலுள்ள டெக்சாசு பல்கலைக்கழகப் பேராசிரியரும் ஆவார். சுதர்சன் கோட்பாட்டளவிலான இயற்பியலில் பல பங்களிப்புகளை நல்கியவர்; ஒளி ஒத்திணக்கம், சுதர்சன்-குளோபர் உருவகிப்பு, வலிகுறை இடைவினை, டேக்கியான், குவாண்டம் சீனோ விளைவு, திறவெளி குவாண்டம் அமைப்பு, சுழல்-புள்ளியியல் தேற்றம் போன்றவற்றில் சுதர்சனின் பங்கு மிகப்பெரியது. தவிரவும் கிழக்கு/மேற்கு மெய்யியல், சமயம் இவற்றிற்கிடையேயான தொடர்புகளிலும் பெரும் பங்காற்றியுள்ளார்.
2005இல் இவரும் கிளாபரும் இணைந்து பங்காற்றிய கிளாபர்-சுதர்சன் பி உருவகிப்பு கோட்பாட்டிற்காக இயற்பியலுக்கான நோபல் பரிசு இராய் கிளாபருக்கு மட்டுமே வழங்கப்பட்டது; இதனால் நோபல் பரிசுவழங்கும் குழு சுதர்சனுக்கு இயற்பியல் பரிசு வழங்காததற்காக சர்ச்சைக்குள்ளானது.
# ஜார்ஜ் சுதர்சன்

## இளமை வாழ்க்கை

ஜார்ஜ் சுதர்சன் திருவிதாங்கூர் சமத்தானத்தில் கோட்டயம் மாவட்டத்தில் உள்ள பள்ளம் என்ற சிற்றூரில் பிறந்தார். சிரியன் கிருத்துவக் குடும்பத்தில் வளர்க்கப்பட்டாலும் தமது திருமணத்திற்குப் பின்னர் இவர் மதம் மாறினார். தனது சக மாணவியும் இந்து சமயத்தினருமாகிய இலலிதாவைத் திருமணம் புரிந்ததும் காரணமாகக் கருதப்படுகிறது. 1954 முதல் 1990 வரை இவர்கள் இணைந்து வாழ்ந்தனர்; இவர்களுக்கு அலெக்சாண்டர், அரவிந்த் (மறைவு), அசோக் என்ற மூன்று மகன்கள் உண்டு. சுதர்சன் தம்மை ஒரு "வேதாந்த இந்துவாகக்" கருதினார். திருச்சபையின் பார்வையுடன் தாம் வேறுபடும் இடங்களைக் குறிப்பிடும் சுதர்சன், தமக்கு ஆன்மீக உணர்வு ஏற்படாததாலேயே கிறித்தவத்தை விட்டு விலகியதாகவும் கூறியுள்ளார்.  
கோட்டயத்திலுள்ள சிஎம்எஸ் கல்லூரியில் படித்தார். பின்னர் பட்டப்படிப்பை சென்னை கிறித்துவக் கல்லூரியில் 1951இல் முடித்தார். தொடர்ந்து தனது முதுகலை பட்டத்தை சென்னைப் பல்கலைக்கழகத்திலிருந்து 1952இல் பெற்றார். டாட்டா அடிப்படை ஆராய்ச்சி கழகத்தில் (TIFR) இணைந்து ஹோமி பாபா போன்ற அறிவியலாளர்களுடன் பணியாற்றினார். பின்னர், நியூயார்க் மாநிலத்தின் ரோசெஸ்டர் பல்கலைக்கழகத்தில் இராபர்ட் மர்சக் வழிகாட்டுதலின்கீழ் பட்ட மாணவராக சேர்ந்தார். 1958இல் அப்பல்கலைக்கழகத்திலிருந்து முனைவர் பட்டம் பெற்றார். தொடர்ந்து ஆர்வர்டு பல்கலைக்கழகத்தில் யூலியன் சிவிங்கர் கீழ் முனைவர்பட்ட மேற்படிப்பு மாணவராக சேர்ந்தார்.
# ஜார்ஜ் சுதர்சன்

## பணிவாழ்வு

சுதர்சன் இயற்பியலின் பல துறைகளிலும் குறிப்பிடத்தக்கப் பங்களிப்புகளை அளித்துள்ளார். இராபர்ட்டு மர்சக்குடன் இணைந்து வலிகுறை இடைவினையின் வி-ஏ கோட்பாட்டை முன்வைத்தவர் இவர்தான்; இதுவே பின்னாளில் வலுவற்ற மின் கோட்பாட்டிற்கு வழிகோலியது. பெயின்மான், சுதர்சனின் பங்களிப்பை ஏற்று சுதர்சனும் மர்சக்கும் கண்டறிந்ததை தானும் கெல்மானும் வெளிப்படுத்தியதாக 1963இல் கூறினார். ஒத்திணைந்த ஒளியை குவாண்டம் சார்பீட்டால் குறிப்பிடும் முறையை உருவாக்கினார்; இது கிளாபர்-சுதர்சன் பி உருவகிப்பு என அறியப்படுகிறது. இதற்குத் தான் இணையரில் ஒருவரான கிளாபருக்கு நோபல் பரிசு கொடுத்த நோபல் அகாதமி சுதர்சனுக்கு கொடுக்காதது சர்ச்சையாயிற்று.  
குவாண்டம் ஒளியியலில் சுதர்சன் ஆற்றியிருக்கும் பங்கு சிறப்பானது. செவ்வியல் ஒளியியல் கோட்பாடுகளுக்கு இணையான குவாண்டம் ஒளியியல் கோட்பாடுகளைத் தமது தேற்றம் மூலம் நிலைநிறுத்தினார். இவரதுத் தேற்றம் சுதர்சன் உருவகிப்பைப் பயன்படுத்துகிறது. இந்த உருவகிப்பு குவாண்டம் கோட்பாடு கொண்டு ஒளி விளைவுகளை முன்கணிக்கிறது இந்த விளைவுகளைச் செவ்வியல் ஒளியியல் மூலம் விளக்க இயலாது. தவிரவும் சுதர்சன் டேக்கியான் துகள்களைக் குறித்து முதலில் முன்மொழிந்தவராவார். டேக்கியான் துகள்கள் ஒளியை விட விரைவாகச் செல்லக்கூடியவை. அவர் இயலாற்றல் படங்களை உருவாக்கினார்; இதன் மூலம் திறவெளி குவாண்டம் அமைப்புக் கோட்பாட்டை ஆய்வு செய்ய மிகவும் பயனுள்ளதாகும். பைத்யநாத் மிசுராவுடன் இணைந்து குவாண்டம் சீனோ விளைவை முன்மொழிந்தார்.  
சுதர்சனும் கூட்டாளிகளும் இணைந்து "மின்னூட்டத் துகள் கற்றை ஒளியியலின் குவாண்டம் கோட்பாட்டை" துவக்கினர்.  
டாட்டா அடிப்படை ஆராய்ச்சி கழகம் (டிஐஎஃப்ஆர்), ரோசெஸ்டர் பல்கலைக்கழகம், சிரக்கியூஸ் பல்கலைக்கழகம், மற்றும் ஆர்வர்டு பல்கலைக்கழகங்களில் கற்பித்துள்ளார். 1969 முதல் ஆஸ்டினில் உள்ள டெக்சாஸ் பல்கலைக்கழகத்தில் இயற்பியல் பேராசிரியராக இருந்தார். இந்திய அறிவியல் கழகத்திலும் மூத்த இயற்பியல் பேராசிரியராக இருந்தார். 1980களில் சென்னை கணித அறிவியல் கழகத்தின் இயக்குநராகவும் ஐந்தாண்டுகள் பணியாற்றினார். இவரது பணிக்காலத்தில் இந்த நிறுவனத்தை உயர்திறன் மையமாக மாற்றினார். மெய்யியலாளர் ஜிட்டு கிருஷ்ணமூர்த்தியைப் பலமுறை சந்தித்து உரையாடியுள்ளார். இவரது 80ஆவது பிறந்தநாளில், செப்டம்பர் 16, 2011இல், கணித அறிவியல் கழகம் இவருக்கு பாராட்டு விழா நடத்தியது. சுதர்சனிற்கு துகள் இயற்பியல், குவாண்டம் ஒளியியல், குவாண்டம் தகவல், குவாண்டம் புலக்கோட்பாடு, மரபார்ந்த விசையியல் மற்றும் இயற்பியல் அடிப்படைகளில் ஆர்வமிக்கவராக இருந்தார். சுதர்சனுக்கு வேதாந்தத்திலும் ஆர்வமுண்டு; இத்துறையிலும் அடிக்கடி பேருரைகள் வழங்கியுள்ளார்.
# ஜார்ஜ் சுதர்சன்

## விருதுகள்

- அறிவியலில் வாழ்நாள் சாதனைக்காக கேரள சாத்திர புரசுகாரம், 2013
- ஐசிடிபியின் டிராக் பதக்கம், 2010
- பத்ம விபூசண், இந்திய அரசின் இரண்டாம் மிக உயரிய குடிசார் விருது, 2007
- மயோரானா பரிசு, 2006
- இயற்பியலில் முதல் பரிசு, 1985
- TWAS பரிசு, 1985
- போசு பதக்கம், 1977
- பத்ம பூசண், இந்திய அரசின் மூன்றாவது மிக உயரிய குடிசார் விருது, 1976
- சி வி இராமன் விருது, 1970
# கிருஷ்ணப்பா கௌதம்

**கிருஷ்ணப்பா கௌதம்** (Krishnappa Gowtham, பிறப்பு:அக்டோபர் 20, 1988) ஓர் இந்திய முதல்தரத் துடுப்பாட்ட வீரர் ஆவார். இவர் கர்நாடகாவை சேர்ந்தவர் ஆவார். சூலை 2021இல் இந்தியத் துடுப்பாட்ட அணிக்காக அறிமுகமானார். இவரது தந்தை எம். கிருஷ்ணப்பா கருநாடகச் சடுகுடு அணியினைப் பிரதிநிதித்துவப்படுத்தினார்.
# கிருஷ்ணப்பா கௌதம்

## தொழில் வாழ்க்கை

பெங்களூரு துடுப்பாட்ட அணியின் 15 வயதுக்குட்பட்டோருக்கான அணிக்காக விளையாடத் தேர்வானார். அதிக இலக்குகளைக் கைப்பற்றியவர்களில் இரண்டாவது இடம் பெற்றார். வங்காளத் துடுப்பாட்ட அணிக்கு எதிராக 2012இல் இரஞ்சிக் கிண்ணத்தில் அறிமுகமானார்.
# இயற்கை மூலதனம்

**இயற்கை மூலதனம்** உலகின் இயற்கை வளங்களின் பங்குளிப்பாகும், இதில் புவியியல், மண், காற்று, நீர் மற்றும் அனைத்து உயிரினங்களும் அடங்கும். சில இயற்கை மூலதன சொத்துக்கள் மக்களுக்கு இலவச பொருட்கள் மற்றும் சேவைகளை வழங்குவதால், இவை பெரும்பாலும் சுற்றுச்சூழல் சேவை என அழைக்கப்படுகின்றன. இவற்றில் இரண்டு (சுத்தமான நீர் மற்றும் வளமான மண்) பொருளாதாரத்தோடு பினைந்திருக்கிறது மற்றும் சமுதாயத்திற்கு உட்பட்டு மனித உயிர்கள் வாழ சாத்தியமாக்குகிறது.  
மூலதனத்தின் பொருளாதார கருத்து (இயற்கை ஆதாரங்களை உற்பத்தி செய்யும் ஆதாரங்கள்) இயற்கை சூழலால் வழங்கப்பட்ட பொருட்கள் மற்றும் சேவைகளுக்கு இது விரிவாக்கமாகும். உதாரணமாக, நன்கு பராமரிக்கப்படும் காடு அல்லது நதி, புதிய மரங்கள் அல்லது மீன்களின் நிலையாக அல்லது நிரந்தரமாக கிடைக்கப்பெறுவதை உறுதி செய்யலாம், அதேசமயத்தில் அந்த ஆதாரங்களின் அதிகப் பயன்பாட்டால், மரம் அல்லது மீன் இரண்டின் நிரந்தர வீழ்ச்சிக்கும் வழிவகுக்கலாம். இயற்கை மூலதனம், அத்தியாவசிய சேவைகளான தண்ணீரை வழங்குவது, மணல்அரிப்பை தடுப்பது மற்றும் பூச்சிகள் மூலம் செடிகளின் மகரந்தச் சேர்க்கை நடத்துவது போன்றவற்றை வழங்குகிறது, இது பிற இயற்கை வளங்களின் நீண்ட கால சாத்தியக்கூறை உறுதிப்படுத்துகிறது. கிடைக்கக்கூடிய இயற்கை மூலதன சொத்துக்களின் தொடர்ச்சியான சேவைகளை ஒரு ஆரோக்கியமான, செயல்பாட்டு சூழலில் சார்ந்து இருப்பதால், வாழ்வாதாரங்கள் மற்றும் சுற்றுச்சூழல் அமைப்புகள், பல்வேறு உயிரனங்கள், இவையாவும் இயற்கை மூலதனத்தின் முக்கிய அங்கங்கள் ஆகும்.
# விநயபிடகம்

**விநயபிடகம்** திரிபிடகத்தின் மூன்றாவது நூல் ஆகும். இது பௌத்த சங்கத்தின் பிக்குகள் மற்றும் பிக்குணிகளின் தனி மனித வாழ்வியல் நடைமுறைகள் மற்றும் பிரமாணங்கள் இதில் விவரிக்கப்படுகின்றது. இதனைத் தொகுத்தவர் புத்தரின் முதன்மைச் சீடர்களில் ஒருவரான உபாலி ஆவார்.  
**சூத்திரபிடகம்**, **பாதிமோக்கம்** என இரண்டு பிரிவுகளைக் கொண்டது விநயபிடகம். விநயபிடகத்துக்கு *சமந்த் பாஸாதிகா* என்னும் உரையையும், பாதிமோக்கத்திற்கு *கங்காவிதரணீ* என்னும் உரையையும் ஆச்சாரியர் புத்தகோசர் பாளி மொழியில் எழுதியுள்ளார்.
# விநயபிடகம்

## இதனையும் காண்க

- திரிபிடகம்
- அபிதம்மபிடகம்
# சுத்தபிடகம்

**சுத்தபிடகம்** அல்லது **சூத்திர பிடகம்**, கௌதம புத்தரின் போதனைகளையும் தத்துவங்களையும் நேரடியாக பாலி மொழியில் கொண்டுள்ளது. இது ஞான போதனைகள் மூலம் ஒருவரின் உள்ளொளொளியை வெளிப்படுத்துதல் அல்லது ஆத்ம விடுதலை ஏற்படுத்துவதை நோக்கமாகக் கொண்டது.இதனை தொகுத்தவர் புத்தரின் முதனமைச் சீடர்களில் ஒருவரான ஆனந்தர் ஆவார். புத்தரின்்் ஒன்றுவிட்ட சகோதரர்
# சுத்தபிடகம்

## பிரிவுகள்

சுத்தபிடகம் தீக நிகாயம், மஜ்ஜிம நிகாயம், ஸம்புக்த நிகாயம், அங்குத்தர நிகாயம், குட்டக நிகாயம் என்னும் ஐந்து பிரிவுகளையுடையது. ஐந்தாவது பிரிவாகிய குட்டக நிகாயத்துக்குப் பதினைந்து உட்பிரிவுகள் உள்ளன. அவைகள்:  
1. குட்டகபதம்
1. தம்மபதம்
1. உதானம்
1. இதிவுத்தகம்
1. ஸத்த நிபாதம்
1. விமானவத்து
1. பேதவத்து
1. தேரகாதை
1. தேரி காதை
1. ஜாதக கதைகள்
1. மஹாநித்தேசம்
1. படிஸம்ஹித மக்கம்
1. அபதானம்
1. புத்த வம்சம்,
1. சரியாபிடகம்.
# சுத்தபிடகம்

## சுத்தபிடகத்தின் உரைகளும், உரையாசிரியர்கள்

ஆச்சாரியர் புத்தகோசர் சூத்த பிடகத்தின் முதல் நான்கு பிரிவுகளுக்கு பாளி மொழியில் உரை எழுதியுள்ளார். தீக நிகாயத்துக்கு சுமங்களவிலாசினீ என்னும் உரையையும், மஜ்ஜிம நிகாயத்துக்கு பபஞ்ச சூடனீ என்னும் உரையையும், சம்புக்த நிகாயத்துக்கு சாராத்த பகாசினீ என்னும் உரையையும், அங்குத்தர நிகாயத்துக்கு மனோரத பூரணீ என்னும் உரையையும் எழுதியுள்ளார்.  
சூத்தபிடகத்தின் ஐந்தாவது பிரிவாகிய குட்டக நிகாயத் தின் உட்பிரிவாகிய குட்டக பாதத்திற்குப் பரமார்த்த ஜோதிகா என்னும் உரையையும், தம்ம பதத்திற்கு தம்மபதாட்டகதா என்னும் உரையையும் புத்தகோசர் எழுதியுள்ளார்.  
உதானம், இதிவுத்தகம் என்னும் பிரிவுகளுக்குப் பரமார்த்ததீபனீ என்னும் உரையைத் தமிழராகிய ஆச்சாரிரியர் தர்மபால மகாதேரர் எழுதியுள்ளார்.  
ஐந்தாவது உட்பிரிவாகிய சுத்த நிபாதத்திற்குப் பரமார்த்த ஜோதிகா என்னும் உரையை ஆசாரிய புத்தகோசர் எழுதியுள்ளார்.
விமானவத்து, பேதவத்து, தேரகாதை, தேரிகாதை என்னும் நான்கு உட்பிரிவுகளுக்குத் தமிழராகிய ஆசாரிய தம்ம பாலர் மகாதேரர், பரமார்த்த தீபனீ என்னும் உரையை எழுதியுள்ளார்.  
ஜாதகம் என்னும் உட்பிரிவுக்கு *ஜாதகாத்த கதா* என்னும் உரையை புத்தகோசர் எழுதியுள்ளார். நித்தேசம் என்னும் பிரிவுக்கு *ஸத்தம்ம பஜ்ஜோ திகா* என்னும் உரையை உபசேனர் என்பவர் எழுதியுள்ளார். *படிஸம்ஹித மக்கம்* என்னும் பிரிவுக்கு *ஸத்தம்ம பகாஸினீ* என்னும் உரையை மகாநாமர் என்பவர் எழுதியுள்ளார். அபதானம் என்னும் பிரிவுக்கு விசுத்தசன விலாஸினீ என்னும் உரையை ஒருவர் எழுதியுள்ளார். ஆனால். அவர் பெயர் தெரியவில்லை. புத்த வம்சம் என்னும் பிரிவுக்கு மதுராத்த விலாஸினீ என்னும் உரையை சோழநாட்டுத் தமிழராகிய ஆசாரிய *புத்ததத்த தேரர்* எழுதினார். சரியா பிடகம் என்னும் பிரிவுக்கும் பரமார்த்த தீபனீ என்னும் உரையை ஆசாரிய தம்மபால மகாதேரர் எழுதினார்.
# சுத்தபிடகம்

## இதனையும் காண்க

- திரிபிடகம்
- விநயபிடகம்
# அபிதம்மபிடகம்

**அபிதம்மபிடகம்** (Abhidhamma Pitaka), திரிபிடகத்தின் மூன்றாவது பிடகமாகும். ஏழு நூல்களைக் கொண்ட அபிதம்ம பிடகம், பௌத்த மெய்யியல் தத்துவங்களைக் கொண்டுள்ளது. அபிதம்ம பிடகம் மன மற்றும் உடல்ரீதியான செயல்பாடுகளை நிர்வகிக்கும் அடிப்படை இயற்கை கொள்கைகளை, ஒரு அசாதாரண விரிவான பகுப்பாய்வாக வழங்குகிறது.
இதனை தொகுத்தவர் புத்தரின் முதன்மைச் சீடர்களில் ஒருவரான மகாகாசியபர் ஆவார்.
# அபிதம்மபிடகம்

## அபிதம்மபிடகத்தின் பிரிவுகள்

அபிதம்ம பிடகம் தம்ம ஸங்கினீ, விபங்கம், கதாவத்து, புக்கல பஞ்ஞத்தி, தாதுகதா, யமகம், பட்டானம் என்னும் ஏழு பிரிவுகளையுடையது. இந்த ஏழு பிரிவுகளுக்கும் புத்தகோசர் உரை எழுதியுள்ளார். முதல் பிரிவுக்கு அத்த சாலினீ என்ற உரையும், இரண்டாது பிரிவுக்கு ஸம்மோஹ வினோதினி என்னும் உரையும், மற்ற ஐந்து பிரிவுகளுக்குப் பஞ்சப்பகரண அட்டகதா என்னும் உரையும் எழுதியுள்ளார்.  
அபிதம்ம பிடகத்திற்கு தேரவாத பௌத்தத்திலும், மகாயான பௌத்தத்திலும் பாலி போன்ற மொழிகளில் சில உரைநூல்கள் உள்ளது.
# அபிதம்மபிடகம்

## இதனையும் காண்க

- திரிபிடகம்
- சுத்தபிடகம்
- விநயபிடகம்
# பேர்ணாடெற்றே பீட்டர்சு

**பேர்ணாடெற்றே பீட்டர்சு** (பிறப்பு: பேர்ணாடெற்றே லசாரா; பெப்ரவரி 28, 1948), ஓர் அமெரிக்க நடிகை, பாடகி மற்றும் சிறுவர் கதை எழுத்தாளர் ஆவார். ஐந்து தசாப்தங்கள் நீடித்த இவரது கலை வாழ்வில் இசை மேடைகளிலும், தொலைக்காட்சிகளிலும், திரைப்படங்களிலும், தனிநபர் அளிக்கைகளிலும் இவர் பங்கேற்றுள்ளார். இவர் ஒரு மிகப்பிரபலமான பிராடுவே அரங்கு அளிக்கையாளர் ஆவர்.  
இவர் முதலில் குழந்தை நட்சத்திரமாக அறிமுகமானார். 1960களில் பதின்ம வயது நடிகையானார். 1970களில் தொலைக்காட்சியிலும் திரைப்படங்களிலும் தோன்றினார். 'த மப்பெட் ஷோ', 'த கரோல் பேர்னெட் ஷோ' போன்ற தொலைக்காட்சி நிகழ்ச்சிகளிலும் 'சைலன்ட் மூவி', 'த ஜேர்க்', 'பென்னீஸ் ஃபுரொம் ஹெவன்', 'அன்னீ' போன்ற திரைப்படங்களிலும் நடித்த இவரது பாத்திரங்கள் பெரும் பாராட்டைப் பெற்றன. 1980களில் மீண்டும் அரங்குகளில் அளிக்கைகள் செய்ய ஆரம்பித்த இவர் அடுத்த மூன்று தசாப்தங்களாக பிரபல பிராடுவே அரங்க நட்சத்திரமாகத் திகழ்ந்தார். 2010களில் 'ஸ்மாஷ்' என்ற தொலைக்காட்சித் தொடரிலும் 'மொசாட் இன் த ஜங்கிள்' என்ற திரைப்படத்திலும் நடித்தார். இவர் எம்மி விருது மற்றும் கோல்டன் குளோப் விருது ஆகியவற்றுக்கு மூன்று முறை நியமிக்கப்பட்டு ஒருமுறை விருது பெற்றுள்ளார்.
# பேர்ணாடெற்றே பீட்டர்சு

## ஆரம்பகால வாழ்க்கை

பேர்ணாடெற்றே பீட்டர்சு, ஐக்கிய அமெரிக்காவின் நியூயோர்க் நகரில் உள்ள குயின்சு மாவட்டத்தில் ஓசோன் பூங்கா என்னும் பிரதேசத்தில் சிசிலிய அமெரிக்கக் குடும்பத்தில் பிறந்தார். இவர் தனது பெற்றோருக்கு மூன்று பிள்ளைகளில் கடைசிப் பிள்ளை ஆவார். இவரது தந்தையார் பீட்டர் லசாரா, வெதுப்பி கொண்டு செல்லும் வண்டி ஓட்டுநனராக இருந்தார். இவரது தாயார் மார்கிரைட், இவருக்கு மூன்றரை வயதாக இருந்த போது 'ஜுவனைல் ஜூரி' என்ற தொலைக்காட்சி நிகழ்ச்சியில் தோன்ற வைத்தார். மேலும், தனது ஐந்தாவது வயதில் 'நேம் த டியூன்', 'த ஹோன் அன்ட் ஹாடார்ட் சில்ட்ரென் அவர்' என்ற தொலைக்காட்சி நிகழ்ச்சிகளில் தோன்றினார்.
# பேர்ணாடெற்றே பீட்டர்சு

## திரைப்படங்கள்

இவர் 1973 முதல் 33 திரைப்படங்களிலும் தொலைக்காட்சித் தொடர்களிலும் நடித்துள்ளார். 1981இல் இவர் நடித்த 'பென்னீஸ் ஒவ் ஹெவன்' திரைப்படத்திற்காக கோல்டன் குளோப் விருது பெற்றார். 2003 இல் வெளியான 'இற் ரண்ஸ் இன் த ஃபமிலி' என்ற 'கேர்க் டக்லஸ்' குடும்பத்தினரின் மூன்று தலைமுறை நடிகர்கள் நடித்த திரைப்படத்தில், இவர் மைக்கேல் டக்லசினது மனைவியாக நடித்தார்.
# பேர்ணாடெற்றே பீட்டர்சு

## அரங்க அளிக்கைகள்

1982இல் 8 ஆண்டுகள் இடைவெளியின் பின், மன்ஹாட்டன் அரங்கக் கழகத் தயாரிப்பான 'சலி அன்ட் மார்ஷா' என்ற நகைச்சுவை நாடகத்தில் தோன்றியதன் மூலம் நியூயோர்க் நகர அரங்க அளிக்கைகளுக்குத் திரும்பினார். இதற்காக அவர் நாடக மேசை விருதுக்கு நியமிக்கப்பட்டார். 2003 இல் பிராடுவேயின் 'ஜிப்சி' இசை நிகழ்ச்சியில் மமா ரோஸ் என்ற பாத்திரத்தில் பங்கேற்றார். 2017 இல் பிராடுவேயைன் இசை நிகழ்ச்சியான 'ஹலோ, டோலி'யில் பிரதான பாத்திரத்தில் தோன்றினார்.
# பேர்ணாடெற்றே பீட்டர்சு

## தொலைக்காட்சி நிகழ்ச்சிகள்

இவர் சொனி அன்ட் சேர், ஜோர்ஜ் பேர்ண்ஸ் போன்ற பிரபலங்களுடன் பல தொலைக்காட்சி நிகழ்ச்சிகளில் பங்கேற்றுள்ளார். 'த மொப்பெட் ஷோ', 'அல்லி மக்பீல்' ஆகிய தொலைக்காட்சி நிகழ்ச்சிகளில் பங்கேற்று எம்மி விருதுக்கு நியமிக்கப்பட்டார். 1976, 1981, 1983, 1987, 1994 ஆகிய ஆண்டுகளில் அகாதமி விருது வழங்கும் நிகழ்வுகளில் தொகுப்பாளினியாகவும் அரங்க அளிக்கையிலும் பங்கேற்றார்.
# பேர்ணாடெற்றே பீட்டர்சு

## சிறுவர் நூல்கள்

'பிராடிவே பார்க்ஸ்' என்ற மிருகப் பாதுகாப்பு மையத்திற்கான நிதிக்காக, இவர் மூன்று சிறுவர் நூல்களை எழுதியுள்ளார்.
# கிளைக்கோபுரதம்

**கிளைக்கோபுரதம் **(Glycoprotein)என்பவை ஓலிகோசர்க்கரைடு சங்கிலிகள் (கிளைக்கான்கள்) சகப்பிணைப்பின் மூலம் பக்கத்தொடரில் அமினோ அமிலங்களுடன் இணைந்தபுரதம்ஆகும். எளிமையாகச் சொல்வதென்றால், கிளைக்கோபுரதம் என்பது சர்க்கரையும் புரதமும் சேர்ந்த ஒரு அமைப்பாகும். கார்போவைதரேட்டானது புரதத்துடன்சக உயிரியல்படிமாற்றம் அல்லது உயிரியல் பின் படிமாற்றத்தின்படியான புரதத்துடன்இணைக்கப்பட்டுள்ளது.இந்த செயல்முறை கிளைக்கோசைலேற்றம் என அழைக்கப்படுகிறது.  
செல்லின்வெளிப்புறத்தில்சுரக்கும்புரதங்கள்பெரும்பாலும்கிளைக்கோசைலேற்றத்திற்குஉள்ளாக்கப்படுகின்றன. சர்க்கரைகளின் நீர் நாட்டப்பண்பு மற்றும் முனைவுத்தன்மை போன்ற சிறப்பியல்புகள் அவை இணைக்கப்பட்டுள்ள புரதத்தின் வேதியியல் பண்புகளை வியத்தகு முறையில் மாற்றக்கூடும். கிளைக்கோப்புரதங்கள் பெரும்பாலும் செல்களின் மேற்பரப்பில் காணப்படுகின்றன. அவை மென்படல புரதங்களாகவோ அல்லது செல்புற தாயத்தின் பகுதியாகவோ செயல்படுகின்றன.இத்தகைய செல் மேற்பரப்பு கிளைக்கோப்புரதங்கள் செல்-செல் தொடர்பு மற்றும் பாக்டீரியா மற்றும் வைரஸ்களின் தொற்று ஏற்படும் வழிமுறைகளில் முக்கிய பங்கைக் கொண்டுள்ளன.  
கிளைக்கோபுரதத்தின் அமைப்பில் பொதுவாக 8 ஒற்றைச்சர்க்கரைகள் இணைந்துள்ளன. ஓலிகோசர்க்கரைடுகள் புரதங்களுடன் N- அல்லது O- கிளைக்கோசைடிக் பிணைப்பினால் இணைக்கப்பட்டுள்ளன. லெக்டின்கள், மியுசின்கள், பாலிபெப்டைடு இயக்குநீர்கள் கிளைக்கோபுரதங்கள் ஆகும்.  
சர்க்கரை, செல்களில் எண்டோபிளாச வலைப்பின்னல் மற்றும் கோல்கை உறுப்புகள் ஆகியவற்றில் புரதத்துடன் இணைக்கப்படலாம். N- மூலமாக இணைக்கப்பட்ட சர்க்கரைடுகள் எண்டோபிளாச வலைப்பின்னலுடனும், மேலும் O- மூலமாக இணைக்கப்பட்ட கிளைக்கோபுரதங்கள் கோல்கை உறுப்புக்களுடனும் இணைகின்றன. மூன்று வெவ்வேறு வகையான கிளைக்கோ புரதங்கள் உள்ளன. அவை அவற்றின் தொகுப்பு வினைவழிமுறை மற்றும் அமைப்பு மூலம் வேறுபடுத்தப்படுகின்றன. இந்த கிளைகோபுரதங்கள் N- ஆல் இணைக்கப்பட்டவை, O- ஆல் இணைக்கப்பட்டவை மற்றும் நொதியல்லாத கிளைக்கோப்புரதங்கள் என்பவை ஆகும்.  
உடலில் காணப்படும் செல்களோடு இயைந்து ஒழுகும் போது திசு செயல்பாட்டு வளர்ச்சியில் கிளைக்கோப்புரதங்கள் உதவி செய்கின்றன. கிளைக்கோபுரதங்கள் இணைப்பு திசுக்கள், செல் சுவர்கள் மற்றும் இரத்த பிளாசுமாக்களில் காணப்படுகின்றன. அவை உடலில் அமைந்துள்ள இடத்தைப் பொறுத்து தமது கட்டுமான வேறுபாடுகளை வெளிக்காட்டுகின்றன. அவை விந்தணுக்களின் மேற்பரப்பில் அமைந்துள்ள காரணத்தால் இனப்பெருக்கத்தில் முக்கியப் பங்கு வகிக்கின்றன. கிளைக்கோபுரதங்கள் பிளாசுமா படலத்தின் ஊடுருவு திறனை மாற்றியமைப்பதன் மூலம் உயிரணுக்களுக்கு முட்டைகளை எளிதில் ஈர்க்க உதவுகின்னறன.  
**கிளைக்கோபுரதங்களில் காணப்படும் முதன்மையான ஒற்றைச்சர்க்கரைகள்**  
| சர்க்கரை | வகை | சுருக்கம் |
| --- | --- | --- |
| β-D-குளுக்கோசு | எக்சோசு | Glc |
| β-D-கேலக்டோசு | எக்சோசு | Gal |
| β-D-மேனோசு | எக்சோசு | Man |
| α-L-பியூகோசு | டிஆக்சி சர்க்கரை | Fuc |
| N-அசிட்டைல்கேலக்டோசமீன் | அமினோஎக்சோசு | GalNAc |
| N-அசிட்டைல்குளுக்கோசமீன் | அமினோஎக்சோசு | GlcNAc |
| N-அசிட்டைல்நியூரமினிக் அமிலம் | அமினோனுலோசினிக் அமிலம்
(சியாலிக் அமிலம்) | NeuNAc |
| சைலோசு | பென்டோசு | Xyl |  
இந்த சர்க்கரை தொகுதிகள் புரத மடிப்பில் உதவுகின்றன. மேலும், புரதங்களின் நிலைத்தன்மையை அதிகரிக்கின்றன. செல் சமிக்ஞைகளில் உதவுகின்றன.